***Κείμενο 3: «Το χρέος του ιστορικού»***

 *(σελ. 22-23)*

***(Οδηγίες μελέτης)***

1. Διαβάστε το κείμενο «Το χρέος του ιστορικού» στη σελίδα 22 του βιβλίου σας. Προσπαθήστε να καταλάβετε σε τι περίπου αναφέρεται, χωρίς να διαβάσετε τη μετάφραση. Κατόπιν μελετήστε τις 2 μεταφράσεις που παρατίθενται, τη μία με αντιστοίχηση αρχαίου κειμένου και νεοελληνικής μετάφρασης (έγγραφο 20) και την άλλη με τις λεξιλογικές υποδείξεις από κάτω (έγγραφο 19), που θα σας βοηθήσουν να αποσαφηνίσετε τις άγνωστες λέξεις που ενδεχομένως έχετε. Καλό είναι τις μεταφράσεις να τις αντιγράφετε στο τετράδιό σας.
2. Απαντήστε σχετικά ελεύθερα στην ερώτηση 1 του σχολικού βιβλίου στη σελίδα 23.
3. Πώς πρέπει να συμπεριφέρεται ο ιστορικός προς τους φίλους και προς τους εχθρούς του, σύμφωνα με τον Πολύβιο; Ποιες αρετές επομένως πρέπει να έχει, με βάση αυτή τη διαπίστωση, ένα ιστορικό έργο;
4. Απαντήστε στην ερώτηση 3 του σχολικού βιβλίου στη σελίδα 23.
5. Απαντήστε στην ερώτηση 4 του σχολικού βιβλίου στη σελίδα 23 σχετικά με τα σύγχρονα μέσα μαζικής ενημέρωσης ως ιστορικές πηγές και την αντικειμενικότητά τους με βάση τα κριτήρια που θέτει ο Πολύβιος. Γράψτε ένα σύντομο κείμενο 60-80 λέξεις σχετικά.
6. Αναφέρετε παραδείγματα ιστορικών που γνωρίζετε από την αρχαιότητα και τους νεότερους χρόνους.
7. Διαβάστε τα 3 παράλληλα κείμενα που θα βρείτε μετά τη μετάφραση στο έγγραφο 20 και καταγράψτε σε έναν πίνακα τις αρετές που πρέπει να έχει ένα ιστορικό έργο, σύμφωνα με τα κείμενα αυτά.
8. Εκτός από ιστορικούς που έγραψαν ανεξάρτητα, όπως ο Θουκυδίδης, ο Ξενοφώντας ή ο Ηρόδοτος, υπάρχουν και οι ιστορικοί που έγραφαν την ιστορία ενός ηγεμόνα ζώντας στην αυλή του ή εξαρτώμενοι από την εύνοιά του, όπως ο Προκόπιος ή η Άννα η Κομνηνή. Χωρίς αυτό να σημαίνει πως τα έργα των δεύτερων είναι μικρότερης ιστορικής αξίας, ποιες επιδράσεις πιστεύετε ότι θα είχε αυτή η εξάρτηση από τον ηγεμόνα στο έργο τους;
9. Απαντήστε στις ερωτήσεις του εγγράφου 22 «Φύλλο εργασίας-Ασκήσεις κειμένου 3» που ακολουθεί.